Loren Legarda

Lorna Regina Legarda Bautista, ezaguna Loren Legarda izenez (Filipinak, 1960ko urtarrilaren 28a) irrati kazetaria, ekologista eta politikaria da. Bere egunean, Filipinetako Senaturako bi hauteskunde (1998 eta 2007) irabazi zituen emakume bakarra izateagatik ezaguna. 2004 urteko hauteskunde orokorretan, Filipinetan, presidenteorde kargurako aurkeztu zen independente gisa, Fernando Poe, Jr-ekin batera. 

 Lan ibilbidea 
Legarda klima aldaketaren sentsibilizazioaren defendatzaile nabarmena da, eta lorpen ugari ditu gizarte garapenaren eta giza eskubideen sustapenaren alorretan, irrati-kazetari lana egiteaz gain. Kazetari gisa sari asko jaso ditu. 2008 urtean, Nazio Batuek aukeratu zuten, hondamendiak murrizteko nazioarteko estrategiaren barruan, Asia-Pazifikoa eskualdean. Filipinetako ordezkaritzako kidea izan zen Kopenhageko Goi Bileran, 2009 urtean.

Legardaren kritikak bere norabide politikoari zor zaizkio, itxuraz okerra, bereziki Joseph Estrada, Gloria Macapagal-Arroyo eta Manuel Villar-i euren ikuspegietan egindako aldaketengatik. Hori zela eta, "politikako tximeleta" deitu zioten, ekologiaren aldeko bere hitz-jokoa. Antonio Leviste senar ohia erruduntzat jo zuten 2009 urteko urtarrilaren 14an, hilketa egotzita. 

"Maranaoko Sultanata Ligak" Bai Aliba edo "Printzesa" ohorezko titulua eman zion Legardari. Haraia etniakoa da eta haraioaz gain, tagaloa, hiligeinoa eta ingelesa hitz egiten ditu. Horrez gain, Aire Armadako Erreserba Kidegoko teniente koronela da.

 Erreferentziak 

 Kanpo estekak 

Kategoria:Filipinetako politikariak
Kategoria:Emakume politikariak
Kategoria:Filipinetako kazetariak
Kategoria:Emakume kazetariak
Kategoria:Emakume aktibistak
Kategoria:Filipinetako katolikoak
Kategoria:Giza eskubideen aldeko ekintzaileak
Kategoria:Emakume irrati esatariak